21. ΥΓΕΙΟΝΟΜΙΚΗ ΔΙΑΤΑΞΙΣ Αριθ. Α5/2911 της 8 Σεπτ./1 Οκτ. 1977 (ΦΕΚ Β΄ 965) Περί απαγορεύσεως καύσεως μαζούτ κατά την παραγωγικήν διαδικασίαν, δι’ αντιμετώπισιν εκτάκτων περιστατικών ρυπάνσεως. Έχοντες υπ’ όψει : α)Τον Α.Ν. 2520/1940 «περί υγειονομικών διατάξεων».  β)Την υπ’ αριθ. 1/26 Αυγούστου 1977 απόφασιν του Εθνικού Συμβουλίου Χωροταξίας και Περιβάλλοντος. γ)Την υγειον. Διάταξιν Α5/3838/1976 «περί καυσίμου ύλης εγκαταστάσεων θερμάνσεως», αποφασίζομεν: Άρθρον 1. Δια τον περιορισμόν της ρυπάνσεως της ατμοσφαίρας εκ διοξειδίου του θείου και καπνού, προς προστασίαν και προαγωγήν της Δημοσίας Υγείας και μείωσιν των εξ αυτών οχλήσεων και οικονομικών ζημιών, καθορίζομεν όπως: 1.Δι’ αποφάσεως του Νομάρχου, μετ΄εισήγησιν γνωμοδοτικής Επιτροπής, συγκροτουμένης υπ’ αυτού εξ αρμοδίων υπηρεσιακών παραγόντων και ενδεχομένως ιδιωτών με ειδικάς γνώσεις και εμπειρίαν, είναι δυνατή η απαγόρευσις κατά περίπτωσιν, μετ’ εκτίμησιν των τοπικών συνθηκών, της εγκαταστάσεως νέων μονάδων καύσεως βαρέος ακαθάρτου πετρελέου (μαζούτ) προοριζομένων δια την παραγωγήν ενεργείας ατμού ή την λειτουργίαν οιονδήποτε εγκαταστάσεων, εφ’ όσον υφίσταται κίνδυνος δημιουργίας τοπικώς σοβαρών, από υγειονομικής πλευράς, συνθηκών ρυπάνσεως του περιβάλλοντος, οχλήσεων ή ζημιών. 2.Δι΄ ομοίας ως άνω αποφάσεως του Νομάρχου, μετ’ ανάλογον εισήγησιν στηριζομένην εις αποτελέσματα μετρήσεων και υπολογισμών, είναι περαιτέρω δυνατόν να επιβληθή η προσωρινή, επί ωρισμένας ημέρας απαγόρευσις χρήσεως βαρέος ακαθάρτου πετρελαίου (μαζούτ) και η χρησιμοποίησις αντ’ αυτού καυσίμου με μικροτέραν περιεκτικότητα εις θείον και εν πάση περιπτώσει μέχρι το πολύ 1% κατά βάρος, δια την παραγωγήν ενεργείας ή την λειτουργίαν οιωνδήποτε εγκαταστάσεων, μεμονωμένως ή ομαδικώς, προς περιορισμόν των θεωρουμένων εκάστοτε ως μη αποδεκτών αιχμών της ρυπάνσεως των κατωκημένων περιοχών, εν τω πλαισίω λήψεως εκτάκτων μέτρων δια την αντιμετώπισιν υγειονομικώς σοβαρών περιστατικών ρυπάνσεως (σύστημα συναγερμού). Σελ. 334,06(α) Τεύχος 661 – Σελ. 92 Άρθρον 2. 1.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η εκτέλεσις αυτής ανατίθεται εις τα υγειονομικά, αστυνομικά και έτερα δημόσια όργανα. 2.Οι παραβάται της παρούσης διώκονται και τιμωρούνται κατά τας διατάξεις του Α.Ν. 2520/1940 «περί υγειονομικών διατάξεων». 3.Από της δημοσιεύσεως της παρούσης η υγειονομική διάταξις Α5/3838/1976 (ΦΕΚ 1548/Β/1976) καταργείται. Η παρούσα δημοσιευθήτω δια της Εφημερίδος της Κυβερνήσεως. 20 34.Δ.α.21 Υγειονομικές Διατάξεις 